Ericu950/Stoicheia-meter-silver huggingface dataset:
πέντε δὲ οἰκέτας εἶχεν ἐπὶ τῆς στρατείας , ὧν εἷς αἰχμάλωτα σώματα τρία πριάμενος , ὡς οὐκ ἔλαθε τὸν Κάτωνα , πρὶν εἰς ὄφιν ἐλθεῖν , ἀπήγξατο .
παρακληθεὶς δὲ ὑπὸ Σκιπίωνος Ἀφρικανοῦ τοῖς Ἀχαιῶν συλλαβέσθαι φυγάσιν , ὅπως εἰς τὰς πατρίδας κατέλθωσιν , προσεποιεῖτο μηδὲν αὐτῷ μέλειν τοῦ πράγματος ἐν δὲ τῇ συγκλήτῳ πολλῶν γινομένων λόγων ἀναστάς , ὥσπερ οὐκ ἔχοντες , εἶπεν , ὃ πράττωμεν , καθήμεθα περὶ Γραικῶν γεροντίων ζητοῦντες πότερον ὑπὸ τῶν παρ ἡμῖν ἢ ὑπὸ τῶν ἐκεῖ νεκροφόρων ἐξενεχθῶσι .
ποστουμίου δὲ Ἀλβίνου γράψαντος ἱστορίας Ἑλληνιστὶ καὶ συγγνώμην παρὰ τῶν ἀκροωμένων αἰτοῦντος , εἰρωνευόμενος ὁ Κάτων ἔφη δοτέον εἶναι συγγνώμην , εἰ τῶν Ἀμφικτυόνων ψηφισαμένων ἀναγκασθεὶς ἔγραψεν .
σκιπίωνα τὸν νεώτερον λέγουσιν ἔτεσι πεντήκοντα καὶ τέτταρσιν , οἷς ἐβίωσε , μηδὲν πρίασθαι μηδὲν ἀποδόσθαι μηδὲν οἰκοδομῆσαι , λίτρας δὲ ἀργύρου τρεῖς καὶ τριάκοντα μόνας ἐν οὐσίᾳ μεγάλῃ δύο δὲ χρυσίου καταλιπεῖν ·
καὶ ταῦτα Καρχηδόνος κύριον ὄντα καὶ μάλιστα τῶν στρατηγῶν πλουτίσαντα τοὺς στρατιώτας .
τὸ δὲ Πολυβίου παράγγελμα διαφυλάττων ἐπειρᾶτο μὴ πρότερον ἐξ ἀγορᾶς ἀπελθεῖν ἢ ποιήσασθαί τινα συνήθη καὶ φίλον ἁμωσγέπως τῶν ἐντυγχανόντων .
ἔτι δὲ νέος ὢν τοσαύτην εἶχε δόξαν ἀνδρείας καὶ συνέσεως ὥστε Κάτωνα μὲν τὸν πρεσβύτερον εἰπεῖν ἐρωτηθέντα περὶ τῶν ἐν Καρχηδόνι στρατευομένων , ἐν οἷς καὶ Σκιπίων ἦν , οἶος πέπνυται , τοὶ δὲ σκιαὶ ἀίσσουσιν .
εἰς δὲ τὴν Ῥώμην ἐλθόντος ἀπὸ στρατείας , ἐκάλουν αὐτόν , οὐκ ἐκείνῳ χαριζόμενοι , ἀλλ ὡς Καρχηδόνα δι ἐκείνου ταχὺ καὶ ῥᾳδίως ληψόμενοι .
ἐπεὶ δὲ παρελθὼν εἰς τὸ τεῖχος , τῶν Καρχηδονίων ἐκ τῆς ἄκρας ἀμυνομένων ῥώμῃ , συνεῖδε τὴν διὰ μέσου θάλατταν οὐ πάνυ βαθεῖαν οὖσαν τοῦ Πολυβίου συμβουλεύοντος αὐτῷ κατασπεῖραι τριβόλους σιδηροῦς ἢ σανίδας ἐμβάλλειν κεντρωτάς , ὅπως μὴ διαβαίνοντες οἱ πολέμιοι προσμάχωνται τοῖς χώμασιν , ἔφη γελοῖον εἶναι κατειληφότας τὰ τείχη καὶ τῆς πόλεως ἐντὸς ὄντας εἶτα πράττειν ὅπως οὐ μαχοῦνται τοῖς πολεμίοις .
εὑρὼν δὲ τὴν πόλιν ἀνδριάντων Ἑλληνικῶν καὶ ἀναθημάτων ἀπὸ Σικελίας μεστὴν οὖσαν , ἐκήρυξε τοὺς ἀπὸ τῶν πόλεων παρόντας ἐπιγινώσκειν καὶ κομίζεσθαι .
τῶν δὲ χρημάτων οὔ τε δοῦλον οὔ τε ἀπελεύθερον εἴα λαβεῖν οὐδένα , ἀλλ οὐ δὲ πρίασθαι , πάντων ἀγόντων καὶ φερόντων .
γαΐῳ δὲ Λαιλίῳ τῷ φιλτάτῳ τῶν ἑταίρων ὑπατείαν μετιόντι συμπράττων ἐπηρώτησε Πομπήιον εἰ καὶ αὐτὸς ὑπατείαν μέτεισιν ·
ἐδόκει δὲ ὁ Πομπήιος υἱὸς αὐλητοῦ γεγονέναι ·
τοῦ δὲ φήσαντος μὴ μετιέναι , ἀλλὰ καὶ τὸν Λαίλιον ἐπαγγελλομένου συμπεριάξειν καὶ συναρχαιρεσιάσειν , πιστεύσαντες καὶ περιμένοντες ἐκεῖνον ἐξηπατήθησαν ·
ἀπηγγέλλετο γὰρ αὐτὸς ἐν ἀγορᾷ περιιὼν καὶ δεξιούμενος τοὺς πολίτας .
ἀγανακτούντων δὲ τῶν ἄλλων , ὁ Σκιπίων γελάσας , ἀβελτερίᾳ γε , εἶπεν , ἡμῶν , καθάπερ οὐκ ἀνθρώπους μέλλοντες ἀλλὰ θεοὺς παρακαλεῖν , πάλαι διατρίβομεν αὐλητὴν ἀναμένοντες .
ἀππίου δὲ Κλαυδίου περὶ τῆς τιμητικῆς ἀρχῆς ἁμιλλωμένου πρὸς αὐτὸν καὶ λέγοντος , ὅτι πάντας ὀνομαστὶ Ῥωμαίους αὐτὸς ἀσπάζεται , Σκιπίωνος ὀλίγου δεῖν ἀγνοοῦντος ἅπαντας , ἀληθῆ λέγεις , εἶπεν , ἐμοὶ γὰρ οὐκ εἰδέναι πολλοὺς ἀλλ ὑπὸ μηδενὸς ἀγνοεῖσθαι μεμέληκεν .
ἐκέλευε δὲ τοὺς πολίτας , ἐπειδὴ ἐτύγχανον πολεμοῦντες Κελτίβηρσιν , ἀμφοτέρους ἐπὶ τὴν στρατείαν ἐκπέμψαντας ἢ πρεσβευτὰς ἢ χιλιάρχους μάρτυρας λαμβάνειν καὶ κριτὰς τῆς ἑκάστου ἀρετῆς τοὺς πολεμοῦντας .
ἀποδειχθεὶς δὲ τιμητὴς νεανίσκου μὲν ἀφείλετο τὸν ἵππον , ὅτι δειπνῶν πολυτελῶς , ἐν ᾧ χρόνῳ Καρχηδὼν ἐπολεμεῖτο , μελίπηκτον εἰς σχῆμα τῆς πόλεως διαπλάσας καὶ τοῦτο Καρχηδόνα προσειπὼν προύθηκε διαρπάσαι τοῖς παροῦσι καὶ πυνθανομένου τοῦ νεανίσκου τὴν αἰτίαν δι ἣν ἀφῄρηται τὸν ἵππον , ἐμοῦ γάρ , ἔφη , πρότερος Καρχηδόνα διήρπασας .
γάιον δὲ Λικίνιον ἰδὼν παρερχόμενον , οἶδα , ἔφη , τοῦτον ἐπιωρκηκότα τὸν ἄνδρα ·
μηδενὸς δὲ κατηγοροῦντος , οὐ δύναμαι κατήγορος αὐτὸς εἶναι καὶ δικαστής .
ἐκπεμφθέντα δ αὐτὸν ὑπὸ τῆς βουλῆς τρίτον , ὥς φησι Κλειτόμαχος , ἀνθρώπων ὕβριν τε καὶ εὐνομίην ἐφορῶντα , πόλεων ἐθνῶν βασιλέων ἐπίσκοπον , ὡς εἰς Ἀλεξάνδρειαν ἧκε καὶ τῆς νεὼς ἀποβὰς ἐβάδιζε κατὰ τῆς κεφαλῆς ἔχων τὸ ἱμάτιον , ἠξίουν ἀποκαλύψασθαι περιθέοντες οἱ Ἀλεξανδρεῖς καὶ δεῖξαι ποθοῦσιν αὐτοῖς τὸ πρόσωπον .
τοῦ δὲ ἀποκαλυψαμένου , κραυγὴν καὶ κρότον ἐποίησαν .
τοῦ δὲ βασιλέως μόλις ἁμιλλωμένου βαδίζουσιν αὐτοῖς δι ἀργίαν καὶ τρυφὴν τοῦ σώματος , ὁ Σκιπίων ἀτρέμα πρὸς τὸν Παναίτιον ψιθυρίσας εἶπεν , ἤδη τι τῆς ἐπιδημίας ἡμῶν Ἀλεξανδρεῖς ἀπολελαύκασι ·
δι ἡμᾶς γὰρ ἑωράκασι τὸν βασιλέα περιπατοῦντα .
συναπεδήμει δὲ αὐτῷ φίλος μὲν εἷς φιλόσοφος Παναίτιος , οἰκέται δὲ πέντε ·
καὶ τούτων ἑνὸς ἀποθανόντος ἐπὶ τῆς ξένης , ἄλλον μὴ βουλόμενος πρίασθαι ἀπὸ τῆς Ῥώμης μετεπέμψατο .
τῶν δὲ Νομαντίνων ἀμάχων εἶναι δοκούντων καὶ πολλοὺς νενικηκότων στρατηγούς , ὕπατον ἀπέδειξε Σκιπίωνα τὸ δεύτερον ὁ δῆμος ἐπὶ τὸν πόλεμον ὡρμημένων δὲ πολλῶν ἐπὶ τὴν στρατείαν , καὶ τοῦτο διεκώλυσεν ἡ σύγκλητος , ὡς ἐρήμου τῆς Ἰταλίας ἐσομένης .
καὶ χρήματα λαβεῖν τῶν ἑτοίμων οὐκ εἴασαν , ἀλλὰ τὰς τελωνικὰς προσόδους ἀπέταξαν οὔπω χρόνον ἐχούσας .
ὁ δὲ Σκιπίων χρημάτων μὲν οὐκ ἔφη δεῖσθαι , τὰ γὰρ ἑαυτοῦ καὶ τῶν φίλων ἐξαρκέσειν ·
περὶ δὲ τῶν στρατιωτῶν ἐμέμψατο , χαλεπὸν γὰρ εἶναι τὸν πόλεμον , εἰ μὲν δι ἀνδρείαν τῶν πολεμίων ἥττηνται τοσαυτάκις , ὅτι πρὸς τοιούτους , εἰ δὲ δι ἀνανδρίαν τῶν πολιτῶν , ὅτι μετὰ τοιούτων 0 1 2 .
ἐπεὶ δὲ ἐλθὼν εἰς τὸ στρατόπεδον πολλὴν ἀταξίαν καὶ ἀκολασίαν καὶ δεισιδαιμονίαν καὶ τρυφὴν κατέλαβε , μάντεις μὲν εὐθὺς ἐξήλασε καὶ θύτας καὶ πορνοβοσκούς , σκεύη δὲ προσέταξεν ἀποπέμπειν ἅπαντα πλὴν χύτρας ὀβελίσκου καὶ ποτηρίου κεραμεοῦ ·
τῶν δὲ ἀργυρῶν ἔκπωμα οὐ μεῖζον δύο λιτρῶν συνεχώρησε τοῖς βουλομένοις ἔχειν ·
λούεσθαι δὲ ἀπεῖπε , τῶν δὲ ἀλειφομένων τρίβειν ἕκαστον ἑαυτόν ·
τὰ γὰρ ὑποζύγια χεῖρας μὴ ἔχοντα ἑτέρου τρίψοντος δεῖσθαι 0 ·
προσέταξε δὲ ἀριστᾶν μὲν ἑστῶτας ἄπυρον ὄψον , δειπνεῖν δὲ κατακειμένους ἄρτον ἢ πόλτον ἁπλῶς καὶ κρέας ὀπτὸν ἢ ἑφθόν ·
αὐτὸς δὲ σάγον ἐμπεπορπημένος μέλανα περιῄει , πενθεῖν τὴν τοῦ στρατεύματος αἰσχύνην λέγων .
μεμμίου δέ τινος χιλιάρχου λαβὼν ὑποζύγια φυκτῆρας διαλίθους παρακομίζοντα καὶ Θηρικλείους , ἐμοὶ μέν , εἶπεν , ἡμέρας τριάκοντα καὶ τῇ πατρίδι , σαυτῷ δὲ τὸν βίον ἅπαντα τοιοῦτος ὢν ἄχρηστον πεποίηκας σεαυτόν 0 .
ἑτέρου δὲ θυρεὸν ἐπιδείξαντος εὖ κεκοσμημένον , ὁ μὲν θυρεός , εἶπεν , ὦ νεανία , καλός , πρέπει δὲ Ῥωμαῖον ἄνδρα μᾶλλον ἐν τῇ δεξιᾷ τὰς ἐλπίδας ἔχειν ἢ τῇ ἀριστερᾷ 0 .
τοῦ δὲ τὸν χάρακα ἄραντος σφόδρα πιέζεσθαι φάσκοντος , εἰκότως , ἔφη 0 ·
τῷ γὰρ ξύλῳ τούτῳ μᾶλλον ἢ τῇ μαχαίρᾳ πιστεύεις 0 .
ὁρῶν δὲ τὴν ἀπόνοιαν τῶν πολεμίων ἔλεγεν ὠνεῖσθαι τοῦ χρόνου τὴν ἀσφάλειαν τὸν γὰρ ἀγαθὸν στρατηγὸν ὥσπερ ἰατρὸν ἐσχάτης δεῖσθαι τῆς διὰ τοῦ σιδήρου θεραπείας 0 1 .
οὐ μὴν ἀλλ ἐπιθέμενος ἐν καιρῷ τοὺς Νομαντίνους ἐτρέψατο .
τῶν δὲ πρεσβυτέρων τοὺς ἡττημένους κακιζόντων , τί πεφεύγασιν οὓς τοσαυτάκις ἐδίωξαν , εἰπεῖν τινα λέγεται τῶν Νομαντίνων ὡς τὰ πρόβατα τ αὐτὰ καὶ νῦν ἐστιν , ὁ δὲ ποιμὴν ἄλλος 0 .
ἐπεὶ δὲ τὴν Νομαντίαν ἑλὼν καὶ θριαμβεύσας τὸ δεύτερον πρὸς Γάιον Γράκχον ὑπέρ τε τῆς βουλῆς καὶ τῶν συμμάχων κατέστη διαφορᾷ , καὶ λυπούμενος ὁ δῆμος ἐθορύβησεν αὐτὸν ἐπὶ τοῦ βήματος , ἐμέ , εἶπεν , οὐδέποτε στρατοπέδων ἀλαλαγμὸς ἐθορύβησεν , οὔτι γε συγκλύδων ἀνθρώπων , ὧν οὐ μητέρα τὴν Ἰταλίαν ἀλλὰ μητρυιὰν οὖσαν ἐπίσταμαι .
τῶν δὲ περὶ τὸν Γάιον βοώντων κτεῖναι τὸν τύραννον , εἰκότως , εἶπεν , οἱ τῇ πατρίδι πολεμοῦντες ἐμὲ βούλονται προανελεῖν οὐ γὰρ οἷόν τε τὴν Ῥώμην πεσεῖν Σκιπίωνος ἑστῶτος οὐ δὲ ζῆν Σκιπίωνα τῆς Ῥώμης πεσούσης 0 .
καικίλιος Μέτελλος ὀχυρῷ χωρίῳ βουλευόμενος προσαγαγεῖν , εἰπόντος ἑκατοντάρχου πρὸς αὐτὸν ὡς , ἐὰν δέκα μόνους ἀποβάλῃ , λήψεται τὸ χωρίον , ἠρώτησεν αὐτὸν εἰ βούλοιτο εἷς τῶν δέκα γενέσθαι .
τῶν δὲ νεωτέρων τινὸς χιλιάρχου πυνθανομένου τί μέλλει ποιεῖν , εἰ τοῦτο , ἔφη , συνειδέναι μοι τὸν χιτωνίσκον ἐνόμιζον , ἀποδυσάμενος ἂν αὐτὸν ἐπὶ .
τὸ πῦρ ἐπέθηκα .
σκιπίωνι δὲ ζῶντι πολεμῶν , ἀποθανόντος ἠχθέσθη , καὶ τοὺς μὲν υἱοὺς ἐκέλευσεν ὑποδύντας ἄρασθαι τὸ λέχος , τοῖς δὲ θεοῖς ἔφη χάριν ἔχειν ὑπὲρ τῆς Ῥώμης , ὅτι παρ ἄλλοις οὐκ ἐγένετο Σκιπίων .
γάιος Μάριος ἐκ γένους ἀδόξου προϊὼν εἰς πολιτείαν διὰ τῶν στρατειῶν , ἀγορανομίαν τὴν μείζονα παρήγγειλεν ·
αἰσθόμενος δὲ ὅτι λείπεται τῆς αὐτῆς ἡμέρας ἐπὶ τὴν ἐλάττονα μετῆλθε ·
κ ἀκείνης ἀποτυχὼν , ὅμως οὐκ ἀπέγνω τοῦ πρωτεύσειν Ῥωμαίων .
ἰξίας δὲ ἔχων ἐν ἀμφοτέροις τοῖς σκέλεσι παρέσχεν ἄδετος ἐκτεμεῖν τῷ ἰατρῷ , καὶ μὴ στενάξας μη δὲ τὰς ὀφρῦς συναγαγὼν ἐνεκαρτέρησε τῇ χειρουργίᾳ ·
τοῦ δὲ ἰατροῦ μεταβαίνοντος ἐπὶ θάτερον , οὐκ ἠθέλησεν εἰπὼν οὐκ εἶναι τὸ θεράπευμα τῆς ἀλγηδόνος ἄξιον .
ἐπεὶ δὲ Λούσιος ὁ ἀδελφιδοῦς , αὐτοῦ τὸ δεύτερον ὑπατεύοντος , ἐβιάζετο τῶν ἐν ὥρᾳ στρατευομένων τινὰ ὀνόματι Τρεβώνιον , ὁ δὲ ἀπέκτεινεν αὐτόν , καὶ πολλῶν κατηγορούντων οὐκ ἠρνήσατο κτεῖναι τὸν ἄρχοντα , τὴν δὲ αἰτίαν εἶπε καὶ ἀπέδειξε ·
κελεύσας οὖν ὁ Μάριος τὸν ἐπὶ ταῖς ἀριστείαις διδόμενον στέφανον κομισθῆναι τῷ Τρεβωνίῳ περιέθηκε .
τοῖς δὲ Τεύτοσι παραστρατοπεδεύσας ἐν χωρίῳ ὀλίγον ὕδωρ ἔχοντι , τῶν στρατιωτῶν διψῆν λεγόντων , δείξας αὐτοῖς ποταμὸν ἐγγὺς ῥέοντα τῷ χάρακι τῶν πολεμίων , ἐκεῖθεν ὑμῖν ἔστιν , εἶπε , ποτὸν ὤνιον αἵματος .
οἱ δὲ ἄγειν παρεκάλουν , ἕως ὑγρὸν ἔχουσι τὸ αἷμα καὶ μήπω πᾶν ὑπὸ τοῦ διψῆν ἐκπεπηγός .
ἐν δὲ τοῖς Κιμβρικοῖς πολέμοις Καμαρίνων χιλίους ἄνδρας ἀγαθοὺς γενομένους ὁμοῦ Ῥωμαίους ἐποίησε , κατ οὐδένα νόμον πρὸς δὲ τοὺς ἐγκαλοῦντας ἔλεγε τῶν νόμων οὐκ ἐξακοῦσαι διὰ τὸν τῶν ὅπλων ψόφον .
ἐν δὲ τῷ ἐμφυλίῳ πολέμῳ περιταφρευόμενος καὶ πολιορκούμενος ἐκαρτέρει , τὸν οἰκεῖον ἀναμένων καιρόν .
εἰπόντος δὲ Πομπαιδίου Σίλωνος πρὸς αὐτόν , εἰ μέγας εἶ στρατηγός , ὦ Μάριε , καταβὰς διαγώνισαι , σύ μὲν οὖν , εἶπεν , εἰ μέγας εἶ στρατηγός , ἀνάγκασόν με διαγωνίσασθαι καὶ μὴ βουλόμενον .
κάτλος Λουτάτιος ἐν τῷ Κιμβρικῷ πολέμῳ παρὰ τὸν Ἀτίσωνα ποταμὸν στρατοπεδεύων , ἐπεὶ τοὺς βαρβάρους ὁρῶντες οἱ Ῥωμαῖοι διαβαίνειν ἐπιχειροῦντας ἀνεχώρουν , μὴ δυνάμενος αὐτοὺς κατασχεῖν ὥρμησεν εἰς τοὺς πρώτους τῶν ἀποτρεχόντων , ὅπως δοκῶσι μὴ φεύγειν τοὺς πολεμίους , ἀλλὰ τῷ στρατηγῷ κατακολουθεῖν .
σύλλας ὁ εὐτυχὴς ἀναγορευθεὶς τῶν μεγίστων εὐτυχιῶν ἐποιεῖτο δύο , τὴν Πίου Μετέλλου φιλίαν , καὶ τὸ μὴ κατασκάψαι τὰς Ἀθήνας ἀλλὰ φείσασθαι τῆς πόλεως .
γάιος Ποπίλλιος ἐπέμφθη πρὸς Ἀντίοχον ἐπιστολὴν παρὰ τῆς συγκλήτου κομίζων , κελεύουσαν ἀπάγειν ἐξ Αἰγύπτου τὸ στράτευμα καὶ μὴ σφετερίζεσθαι τῶν Πτολεμαίου τέκνων ὀρφανῶν ὄντων τὴν βασιλείαν ·
προσιόντα δ αὐτὸν διὰ τοῦ στρατοπέδου πόρρωθεν ἀσπασαμένου τοῦ Ἀντιόχου φιλοφρόνως , οὐκ ἀντασπασάμενος τὸ γραμματεῖον ἐπέδωκεν ·
ἐπεὶ δὲ ἀναγνοὺς ἔφη βουλεύσεσθαι καὶ δώσειν τὴν ἀπόκρισιν , τῷ κλήματι γῦρον περὶ αὐτὸν ὁ Ποπίλλιος περιέγραψεν εἰπών , ἐνταῦθα τοίνυν ἑστὼς βούλευσαι καὶ ἀπόκριναι .
πάντων δὲ τὸ φρόνημα τοῦ ἀνδρὸς καταπλαγέντων τοῦ τε Ἀντιόχου ποιήσειν ὁμολογοῦντος τὰ δοκοῦντα Ῥωμαίοις , οὕτως ἠσπάσατο καὶ περιέπτυξεν αὐτὸν ὁ Ποπίλλιος .
λεύκουλλος ἐν Ἀρμενίᾳ μετὰ μυρίων ὁπλιτῶν καὶ χιλίων ἱππέων ἐπὶ Τιγράνην ἐχώρει πεντεκαίδεκα ;
μυριάδας στρατιᾶς ἔχοντα τῇ πρὸ μιᾶς νωνῶν ὀκτωβρίων , ἐν ᾗ πρότερον ὑπὸ Κίμβρων ἡ μετὰ Καιπίωνος διεφθάρη δύναμις 0 .
εἰπόντος δέ τινος ὅτι Ῥωμαῖοι τὴν ἡμέραν ἀφοσιοῦνται καὶ δεδοίκασιν , οὐκοῦν , ἔφη , σήμερον ἀγωνισώμεθα προθύμως , ἵνα καὶ ταύτην ἐξ ἀποφράδος καὶ σκυθρωπῆς ποιήσωμεν ἱλαρὰν καὶ προσφιλῆ Ῥωμαῖοι .
τοὺς δὲ καταφράκτους μάλιστα φοβουμένων τῶν στρατιωτῶν ἐκέλευσε θαρρεῖν ·
πλεῖον γὰρ ἔργον εἶναι τοῦ νικῆσαι τὸ τούτους σκυλεῦσαι 0 .
προσβὰς δὲ τῷ λόφῳ πρῶτος καὶ τὸ κίνημα τῶν βαρβάρων θεασάμενος ἀνεβόησε , νενικήκαμεν , ὦ συστρατιῶται ·
καὶ μηδενὸς ὑποστάντος διώκων πέντε Ῥωμαίων ἀπέβαλε πεσόντας , τῶν δὲ πολεμίων ὑπὲρ δέκα μυριάδας ἀπέκτεινε .
γναῖος Πομπήιος ὑπὸ Ῥωμαίων ἠγαπήθη τοσοῦτον ὅσον ὁ πατὴρ ἐμισήθη .
νέος δὲ ὢν παντάπασι τῇ Σύλλα μερίδι προσέθηκεν αὑτόν καὶ μή τε ἄρχων μή τε βουλεύων πολλοὺς ἐκ τῆς Ἰταλίας ἐστρατολόγησε .
καὶ Σύλλα καλοῦντος οὐκ ἔφη δίχα λαφύρων οὐ δὲ ἀναίμακτον ἐπιδείξειν τῷ αὐτοκράτορι τὴν δύναμιν οὐ δ ἦλθε πρότερον πρὶν ἢ πολλαῖς μάχαις νικῆσαι τοὺς στρατηγοὺς τῶν πολεμίων .
ἐπεὶ δὲ πεμφθεὶς εἰς Σικελίαν ὑπὸ Σύλλα στρατηγὸς ἐπυνθάνετο τοὺς στρατιώτας ἐν ταῖς ὁδοιπορίαις ἐκτρεπομένους βιάζεσθαι καὶ ἁρπάζειν , τοὺς μὲν ἄλλως πλανωμένους καὶ περιθέοντας ἐκόλασε , τῶν δὲ πεμπομένων ὑπ αὐτοῦ σφραγῖδας ἐπέβαλλε ταῖς μαχαίραις .
μαμερτίνους δὲ τῆς ἐναντίας γενομένους μερίδος οἷός ἦν ἀποσφάττειν ἅπαντας ·
σθεννίου δὲ τοῦ δημαγωγοῦ φήσαντος οὐ δίκαια ποιεῖν αὐτὸν ἀνθ ἑνὸς αἰτίου πολλοὺς ἀναιτίους κολάζοντα , τοῦτον δὲ αὑτὸν εἶναι τοὺς μὲν φίλους πείσαντα , τοὺς δὲ ἐχθροὺς βιασάμενον ἑλέσθαι τὰ Μαρίου θαυμάσας ὁ Πομπήιος ἔφη συγγνώμην ἔχειν Μαμερτίνοις ὑπὸ τοιούτου πεισθεῖσιν ἀνδρός , ὃς τὴν πατρίδα τῆς ἑαυτοῦ ψυχῆς προτιμᾷ .
καὶ τήν τε πόλιν καὶ τὸν Σθέννιον ἀπέλυσεν .
εἰς δὲ Λιβύην διαβὰς ἐπὶ Δομίτιον καὶ μάχῃ μεγάλῃ κρατήσας , ἀσπασαμένων αὐτὸν αὐτοκράτορα τῶν στρατιωτῶν ἔφη μὴ δέχεσθαι τὴν τιμήν , ἕως ὀρθὸς ἕστηκεν ὁ χάραξ τῶν πολεμίων .
οἱ δέ , καίπερ ὄμβρου πολλοῦ κατέχοντος , ὁρμήσαντες διεπόρθησαν τὸ στρατόπεδον .
ἐπανελθόντα δὲ αὐτὸν ὁ Σύλλας ταῖς μὲν ἄλλαις τιμαῖς ἐδέξατο φιλοφρόνως καὶ Μάγνον προσηγόρευσε πρῶτος αὐτὸν θριαμβεῦσαι δὲ βουλόμενον οὐκ εἴα μηδέπω μετέχοντα βουλῆς .
εἰπόντος δὲ τοῦ Πομπηίου πρὸς τοὺς παρόντας ἀγνοεῖν τὸν Σύλλαν ὅτι καὶ τὸν ἥλιον ἀνατέλλοντα πλείονες ἢ δύνοντα προσκυνοῦσιν , ὁ μὲν Σύλλας ἀριστοκρατικὸς ἠγανάκτει , καὶ τῶν στρατιωτῶν ἐνίσταντο πολλοὶ τῷ θριάμβῳ δωρεάς τινας ἀπαιτοῦντες 0 .
ἐπεὶ δὲ ὁ Πομπήιος ἔφη μᾶλλον ἀφήσειν τὸν θρίαμβον ἢ κολακεύσειν ἐκείνους , νῦν ἔφη καὶ μέγαν ἀληθῶς ὁρᾶν καὶ ἄξιον τοῦ θριάμβου τὸν Πομπήιον 0 .
ἔθους δὲ ὄντος ἐν Ῥώμῃ τοῖς ἱππεῦσιν , ὅταν στρατεύσωνται τὸν νόμιμον χρόνον , ἄγειν τὸν ἵππον εἰς ἀγορὰν ἐπὶ τοὺς δύο ἄνδρας , οὓς τιμητὰς καλοῦσι , καὶ καταριθμησαμένους τὰς στρατείας καὶ τοὺς στρατηγοὺς ὑφ οἷς ἐστρατεύσαντο τυγχάνειν ἐπαίνων ἢ ψόγων τῶν προσηκόντων ὑπατεύων ὁ Πομπήιος κατήγαγεν αὐτὸς τὸν ἵππον ἐπὶ τοὺς τιμητὰς Γέλλιον καὶ Λέντλον ἐκείνων δὲ ὥσπερ ἔθος ἐστὶ πυθομένων , εἰ πάσας ἐστράτευται τὰς στρατείας , πάσας , εἶπεν , ὑπ ἐμαυτῷ αὐτοκράτορι .
τῶν δὲ Σερτωρίου γραμμάτων κρατήσας ἐν Ἰβηρίᾳ , ἐν οἷς ἦσαν ἐπιστολαὶ πολλῶν ἡγεμόνων ἐπὶ νεωτερισμῷ καὶ μεταβολῇ τῆς πολιτείας τὸν Σερτώριον εἰς Ῥώμην καλούντων , κατέκαυσε πάσας διδοὺς μετανοῆσαι καὶ βελτίονας γενέσθαι τοὺς πονηρούς .
ἐπεὶ δὲ Φραάτης ὁ Πάρθων βασιλεὺς ἔπεμψε πρὸς αὐτὸν ἀξιῶν ὅρῳ χρῆσθαι τῷ Εὐφράτῃ , μᾶλλον ἔφη χρῆσθαι Ῥωμαίους ὅρῳ πρὸς Πάρθους τῷ δικαίῳ .
λευκίου δὲ Λευκούλλου μετὰ τὰς στρατείας ἀφεικότος αὑτὸν εἰς ἡδονὰς καὶ πολυτελῶς ζῶντος , τὸν δὲ Πομπήιον ὡς παρ ἡλικίαν τοῦ πολλὰ πράττειν ὀρεγόμενον ψέγοντος , μᾶλλον ἔφη γέροντι τὸ τρυφᾶν ἢ τὸ ἄρχειν εἶναι παρ ἡλικίαν 0 1 .
νοσοῦντι δὲ αὐτῷ κίχλην ὁ ἰατρὸς λαβεῖν προσέταξεν ·
οἱ δὲ ζητοῦντες οὐχ εὗρον ἦν γὰρ παρ ὥραν , ἔφη δέ τις εὑρεθήσεσθαι παρὰ Λευκούλλῳ δι ἔτους τρεφομένας ·
εἶτα , ἔφη , εἰ μὴ Λεύκουλλος ἐτρύφα , Πομπήιος οὐκ ἂν ἔζησε ;
καὶ χαίρειν ἐάσας τὸν ἰατρὸν ἔλαβέ τῶν εὐπορίστων .
ἰσχυρᾶς δὲ σιτοδείας ἐν Ῥώμῃ γενομένης , ἀποδειχθεὶς λόγῳ μὲν ἀγορᾶς ἐπιμελητής , ἔργῳ δὲ γῆς καὶ θαλάττης κύριος , ἔπλευσεν εἰς Λιβύην καὶ Σαρδόνα καὶ Σικελίαν καὶ πολὺν ἀθροίσας σῖτον ἔσπευδεν εἰς τὴν Ῥώμην .
μεγάλου δὲ χειμῶνος γενομένου καὶ τῶν κυβερνητῶν ὀκνούντων , πρῶτος ἐμβὰς καὶ τὴν ἄγκυραν ἆραι κελεύσας ἀνεβόησε , πλεῖν ἀνάγκη , ζῆν οὐκ ἀνάγκη 0 .
τῆς δὲ πρὸς τὸν Καίσαρα διαφορᾶς ἀποκαλυπτομένης καὶ Μαρκελλίνου τινὸς τῶν ὑπὸ Πομπηίου προῆχθαι δοκούντων μεταβεβλημένου δὲ πρὸς Καίσαρα πολλὰ πρὸς αὐτὸν ἐν συγκλήτῳ λέγοντος , οὐκ αἰσχύνῃ Μαρκελλῖνε , εἶπεν , ἐμοὶ λοιδορούμενος , δι ὃν ἐξ 0 ·
ἀφώνου λόγιος ἐκ δὲ πεινατικοῦ ἐμετικὸς γέγονας ;
πρὸς δὲ Κάτωνα πικρῶς καθαψάμενον ὅτι 0 .
πολλάκις αὐτοῦ προαγορεύοντος τὴν Καίσαρος δύναμιν καὶ αὔξησιν οὐκ ἐπ ἀγαθῷ τῆς δημοκρατίας γινομένην αὐτὸς ἀντέπραττεν , ἀπεκρίνατο , τὰ μὲν σὰ μαντικώτερα τά δ ἐμὰ φιλικώτερα 0 1 .
περὶ δὲ αὑτοῦ παρρησιαζόμενος εἶπεν , ὡς πᾶσαν ἀρχὴν καὶ ἔλαβε θᾶττον ἢ προσεδόκησε , καὶ καταθοῖτο θᾶττον ἢ προσεδοκήθη .
μετὰ δὲ τὴν ἐν Φαρσάλῳ μάχην φεύγων εἰς Αἴγυπτον , ὡς ἔμελλε διαβαίνειν ἐκ τῆς τριήρους εἰς ἁλιευτικὸν πλοῖον ἀποστείλαντος τοῦ βασιλέως , ἐπιστραφεὶς πρὸς τὴν γυναῖκα καὶ τὸν υἱὸν οὐδὲν ἕτερον ἢ τὸ τοῦ Σοφοκλέους εἶπεν , ὅστις δὲ πρὸς τύραννον ἐμπορεύεται , κείνου στὶ δοῦλος , κ ἂν ἐλεύθερος μόλῃ 0 .
μεταβὰς δὲ καὶ πληγεὶς ξίφει καὶ στενάξας ἅπαξ , εἰπὼν δὲ μηδὲν ἀλλ ἐγκαλυψάμενος , παρέδωκεν ἑαυτόν .
κικέρων ὁ ῥήτωρ εἰς τ οὔνομα σκωπτόμενος καὶ τῶν φίλων μεταθέσθαι κελευόντων , ἔφη τὸν Κικέρωνα ποιήσειν τῶν Κατώνων καὶ τῶν Κάτλων καὶ τῶν Σκαύρων ἐνδοξότερον .
ἔκπωμα δὲ ἀργυροῦν τοῖς θεοῖς ἀνατιθεὶς τὰ μὲν πρῶτα τῶν ὀνομάτων γράμμασιν ἐσήμανεν , ἀντὶ δὲ τοῦ Κικέρωνος ἐρέβινθον ἐτόρευσε .
τῶν δὲ ῥητόρων τοὺς μέγα βοῶντας ἔλεγε δι ἀσθένειαν ἐπὶ τὴν κραυγὴν ὡς χωλοὺς ἀναβαίνειν ἐφ ἵππον .
Οὐέρρου δὲ υἱὸν ἔχοντος οὐκ εὖ κεχρημένον ἐφ ὥρᾳ τῷ σώματι , τὸν δὲ Κικέρωνα λοιδοροῦντος εἰς μαλακίαν καὶ κίναιδον ἀποκαλοῦντος , ἀγνοεῖς , εἶπεν , ὅτι προσήκει τοῖς τέκνοις ἐντὸς θυρῶν λοιδορεῖσθαι ;
μετέλλου δὲ Νέπωτος εἰπόντος πρὸς αὐτὸν ὅτι πλείονας μαρτυρῶν ἀπέκτονας ἢ συνηγορῶν σέσωκας , καὶ γὰρ ἔστιν , ἔφη , πλεῖον ἐμοὶ πίστεως ἢ λογιότητος .
ἐρωτῶντος δὲ τοῦ Μετέλλου τίς αὐτοῦ πατήρ ἐστι , ταύτην , ἔφη , τὴν ἀπόκρισιν χαλεπωτέραν ἡ σὴ μήτηρ πεποίηκεν .
ἦν γὰρ ἡ τοῦ Μετέλλου ἀκόλαστος , ὁ δὲ Μέτελλος αὐτὸς ὑπόκουφος καὶ ἀβέβαιος καὶ φερόμενος ταῖς ὁρμαῖς 0 .
διοδότῳ δὲ τῷ διδασκάλῳ τῶν ῥητορικῶν ἀποθανόντι κόρακα λίθινον ἐπιστήσαντος αὐτοῦ , δικαίαν ἔφη τὴν ἀμοιβὴν γεγονέναι ·
πέτεσθαι γὰρ τοῦτον οὐ λέγειν ἐδίδαξεν .
Οὐατίνιον δὲ ἄνθρωπον ἑαυτῷ διάφορον καὶ μοχθηρὸν ἄλλως ἀκούσας ὅτι τέθνηκεν , εἶτα γνοὺς ὕστερον ὅτι ζῇ , κακός , εἶπεν , ἀπόλοιτο κακῶς ὁ ψευσάμενος .
πρὸς δὲ τὸν δοκοῦντα Λίβυν ἀπὸ γένους εἶναι , φήσαντα δὲ αὐτοῦ μὴ ἀκούειν λέγοντος , καὶ μὴν οὐκ ἀτρύπητον ἔχεις τὸ οὖς , εἶπε .
κάστον δὲ Ποπίλλιον νομικὸν εἶναι βουλόμενον , ὄντα δὲ ἀμαθῆ καὶ ἀφυῆ , προσεκαλεῖτο μάρτυρα πρός τινα δίκην εἰπόντος δὲ ἐκείνου μηδὲν γινώσκειν , οἴει γὰρ ἴσως , εἶπε , περὶ τῶν νομίμων ἐπερωτᾶσθαι .
ὁρτησίου δὲ τοῦ ῥήτορος λαβόντος μισθὸν ἀργυρᾶν σφίγγα παρὰ τοῦ Βέρρου καὶ πρὸς τὸν Κικέρωνα πλαγίως τι εἰπόντα φήσαντος αἰνιγμάτων λύσεως ἀπείρως ἔχειν , καὶ μὴν ἡ σφίγξ , ἔφη , παρὰ σοί ἐστιν .
Οὐοκωνίῳ δὲ ἀπαντήσας μετὰ τριῶν θυγατέρων ἀμορφοτάτων τὴν ὄψιν ἀτρέμα πρὸς τοὺς φίλους εἶπεν Φοίβου ποτ οὐκ ἐῶντος ἔσπειρεν τέκνα .
φαύστου δὲ τοῦ Σύλλα παιδὸς διὰ πλῆθος δανείων ἀπάρτιον προγράψαντος , ταύτην , ἔφη , μᾶλλον ἀσπάζομαι τὴν προγραφὴν ἢ τὴν πατρῴαν 0 .
πομπηίου δὲ καὶ Καίσαρος διαστάντων , ἔφη , γιγνώσκω ὃν φύγω , μὴ γιγνώσκων πρὸς ὃν φύγω .
καὶ Πομπήιον ἐμέμψατο τὴν πόλιν ἐκλιπόντα καὶ Θεμιστοκλέα μᾶλλον ἢ Περικλέα μιμησάμενον , οὐκ ἐκείνοις τῶν πραγμάτων ἀλλὰ τούτοις ὁμοίων ὄντων 0 .
γενόμενος δ οὖν παρὰ Πομπηίῳ καὶ πάλιν μετανοῶν , ἐρωτηθεὶς ὑπὸ Πομπηίου ποῦ Πείσωνα τὸν γαμβρὸν ἀπολέλοιπεν ἔφη , παρὰ τῷ σῷ πενθερῷ .
μεταβαλομένου δέ τινος ἀπὸ Καίσαρος πρὸς τὸν Πομπήιον , λέγοντος ὑπὸ σπουδῆς καὶ προθυμίας ἀπολελοιπέναι τὸν ἵππον , βέλτιον ἔφη αὐτὸν περὶ τοῦ ἵππου βεβουλεῦσθαι .
πρὸς δὲ τὸν ἀπαγγέλλοντα τοὺς Καίσαρος φίλους σκυθρωποὺς εἶναι , λέγεις , ἔφη , δυσνοεῖν αὐτοὺς Καίσαρι .
μετὰ δὲ τὴν ἐν Φαρσάλῳ μάχην Πομπηίου μὲν φυγόντος , Νωνίου δέ τινος ἔτι παρ αὑτοῖς ἀετοὺς ἑπτὰ φήσαντος εἶναι καὶ διὰ τοῦτο θαρρεῖν παρακαλοῦντος , καλῶς ἂν παρῄνεις , εἶπεν , εἰ κολοιοῖς ἐπολεμοῦμεν .
ἐπεὶ δὲ Καῖσαρ κρατήσας τὰς Πομπηίου καταβεβλημένας εἰκόνας ἀνέστησε μετὰ τιμῆς , ἔφη περὶ αὐτοῦ λέγων ὁ Κικέρων ὅτι τοὺς Πομπηίου Καῖσαρ ἀνδριάντας ἱστὰς τοὺς αὑτοῦ πήγνυσιν .
οὕτω δὲ πολλοῦ τὸ καλῶς λέγειν ἐτίμα τε καὶ περὶ τοῦτο μάλιστα ἠγωνία , ὥστε προκειμένης δίκης ἐπὶ τῶν ἑκατὸν ἀνδρῶν καὶ ἐπικειμένης τῆς ἡμέρας , Ἔρωτα ἀπαγγείλαντα αὐτῷ τὸν οἰκέτην εἰς τὴν ἐπιοῦσαν ὑπερτεθῆναι τὴν δίκην ἠλευθέρωσε .
γάιος Καῖσαρ , ὅτε Σύλλαν ἔφευγεν ἔτι μειράκιον ὤν , περιέπεσε πειραταῖς ·
καὶ πρῶτον μὲν αἰτηθεὶς ἀργυρίου πλῆθος κατεγέλασε τῶν λῃστῶν ὡς ἀγνοούντων ὃν ἔχουσι , καὶ διπλάσιον ὡμολόγησε δώσειν ἔπειτα φρουρούμενος , ἕως συνῆγε τὰ χρήματα , προσέταττεν ἡσυχίαν αὐτῷ παρέχειν κοιμωμένῳ καὶ σιωπᾶν .
λόγους δὲ καὶ ποιήματα γράφων ἀνεγίνωσκεν αὐτοῖς , καὶ τοὺς μὴ λίαν ἐπαινοῦντας ἀναισθήτους καὶ βαρβάρους ἀπεκάλει καὶ μετὰ γέλωτος ἠπείλει κρεμᾶν αὐτούς ·
ὃ καὶ ὀλίγον ἐποίησεν .
τῶν γὰρ λύτρων κομισθέντων ἀπολυθεὶς καὶ συναγαγὼν ἄνδρας ἐξ Ἀσίας καὶ πλοῖα συνήρπασε τοὺς λῃστὰς καὶ προσήλωσεν .
ἐν δὲ Ῥώμῃ πρὸς Κάτλον πρωτεύοντα Ῥωμαίων εἰς ἅμιλλαν ὑπὲρ τῆς ἀρχιερωσύνης καταστὰς καὶ προπεμπόμενος ὑπὸ τῆς μητρὸς ἐπὶ τὰς θύρας , σήμερον , εἶπεν , ὦ μῆτερ , ἀρχιερέα τὸν τὸν ἢ φυγάδα ἕξεις .
πομπηίαν δὲ τὴν γυναῖκα κακῶς ἀκούσασαν ἐπὶ Κλωδίῳ παραιτησάμενος , εἶτα τοῦ Κλωδίου φεύγοντος ἐπὶ τούτῳ δίκην μάρτυς εἰσαχθεὶς οὐδὲν εἶπε φαῦλον περὶ τῆς γυναικός ·
ἐρομένου δὲ τοῦ κατηγόρου , διὰ τί τοίνυν ἐξέβαλες αὐτήν , ὅτι τὴν Καίσαρος , ἔφη , γυναῖκα καὶ διαβολῆς δεῖ καθαρὰν εἶναι .
τὰς δ Ἀλεξάνδρου πράξεις ἀναγινώσκων ἐδάκρυσε καὶ πρὸς τοὺς φίλους εἶπεν ὅτι ταύτην τὴν ἡλικίαν ἔχων ἐνίκησε Δαρεῖον , ἐμοὶ δὲ μέχρι νῦν οὐδὲν πέπρακται .
πολίχνιον δὲ αὐτοῦ λυπρὸν ἐν ταῖς Ἄλπεσι παρερχομένου , καὶ τῶν φίλων διαπορούντων εἰ καὶ ἐνταῦθά τινες στάσεις εἰσὶ καὶ ἅμιλλαι περὶ πρωτείων , ἐπιστὰς καὶ σύννους γενόμενος , μᾶλλον ἄν , ἔφη , ἐβουλόμην πρῶτος ἐνταῦθα εἶναι ἢ δεύτερος ἐν Ῥώμῃ 0 .
τῶν δὲ τολμημάτων τὰ παράβολα καὶ μεγάλα πράττειν ἔφη δεῖν , ἀλλὰ μὴ βουλεύεσθαι .
καὶ διέβη τὸν Ῥουβίκωνα ποταμὸν ἐκ τῆς Γαλατικῆς ἐπαρχίας ἐπὶ Πομπήιον , εἰπὼν πᾶσι , ἀνερρίφθω κύβος .
ἐπεὶ δὲ Πομπηίου φεύγοντος ἐπὶ θάλατταν ἐκ τῆς Ῥώμης , καὶ Μέτελλος ἔπαρχος ὢν τοῦ ταμιείου βουλόμενον αὐτὸν χρήματα λαβεῖν ἐκώλυε καὶ τὸ ταμιεῖον ἀπέκλεισεν , ἠπείλησεν ἀποκτενεῖν αὐτὸν καταπλαγέντος δὲ τοῦ Μετέλλου , τοῦτο , εἶπεν , ὦ νεανίσκε , φῆσαί μοι χαλεπώτερον ἦν ἢ ποιῆσαι 0 .
τῶν δὲ στρατιωτῶν αὐτῷ βραδέως εἰς Δυρράχιον ἐκ Βρεντεσίου κομιζομένων , λαθὼν ἅπαντας εἰς πλοῖον ἐμβὰς μικρὸν ἐπεχείρησε διαπλεῖν τὸ πέλαγος ·
συγκλυζομένου δὲ τοῦ πλοίου , ποιήσας τῷ κυβερνήτῃ φανερὸν ἑαυτὸν ἀνεβόησε , πίστευε τῇ τύχῃ γνοὺς ὅτι Καίσαρα κομίζεις .
τότε μὲν οὖν ἐκωλύθη , τοῦ χειμῶνος ἰσχυροῦ γενομένου καὶ τῶν στρατιωτῶν συνδραμόντων καὶ περιπαθούντων , εἰ περιμένει δύναμιν ἄλλην ὡς ἀπιστῶν αὐτοῖς ·
ἐπεὶ δὲ μάχης γενομένης νικῶν ὁ Πομπήιος οὐκ ἐπεξῆλθεν , ἀλλὰ ἀνεχώρησεν εἰς τὸ στρατόπεδον , τήμερον , εἶπεν , ἦν ἡ νίκη παρὰ τοῖς πολεμίοις , ἀλλὰ τὸν εἰδότα νικᾶν οὐκ ἔχουσιν .
ἐν δὲ Φαρσάλῳ Πομπηίου παρατεταγμένην τὴν φάλαγγα κατὰ χώραν ἑστάναι καὶ προσδέχεσθαι τοὺς πολεμίους παρεγγυήσαντος , ἁμαρτεῖν αὐτὸν ἔλεγε τὸν ἐξ ἐπιδρομῆς μετ ἐνθουσιασμοῦ τόνον καὶ ῥοῖζον ἐκλύσαντα τῶν στρατιωτῶν .
φαρνάκην δὲ νικήσας τὸν Ποντικὸν ἐξ ἐφόδου πρὸς τοὺς φίλους ἔγραψεν , ἦλθον εἶδον ἐνίκησα .
μετὰ δὲ τὴν ἐν Λιβύῃ τῶν περὶ τὸν Σκιπίωνα φυγὴν καὶ ἧτταν Κάτωνος ἑαυτὸν ἀνελόντος , φθονῶ σοι Κάτων , εἶπε , τοῦ θανάτου ·
καὶ γὰρ σὺ ἐμοὶ τῆς σῆς σωτηρίας ἐφθόνησας .
ἀντώνιον δὲ καὶ Δολοβέλλαν ὑφορωμένων ἐνίων καὶ φυλάττεσθαι κελευόντων , οὐ τούτους ἔφη δεδιέναι τοὺς βαναύσους καὶ λιπῶντας , ἀλλὰ τοὺς ἰσχνοὺς καὶ ὠχροὺς ἐκείνους , δείξας Βροῦτον καὶ Κάσσιον .
λόγου δὲ παρὰ δεῖπνον ἐμπεσόντος περὶ θανάτου ποῖος ἄριστος , ὁ ἀπροσδόκητος , εἶπε 0 .
καῖσαρ ὁ πρῶτος ἐπικληθεὶς Σεβαστός , ἔτι μειράκιον ὢν Ἀντώνιον ἀπῄτει δισχιλίας πεντακοσίας μυριάδας τοῦ πρώτου Καίσαρος ἀναιρεθέντος , ἐκ τῆς οἰκίας ἃς πρὸς αὑτὸν ὁ Ἀντώνιος μετήνεγκεν ἀποδοῦναι βουλόμενος Ῥωμαίοις τὸ καταλειφθὲν ὑπὸ Καίσαρος , ἑκάστῳ δραχμὰς ἑβδομήκοντα πέντε ·
τοῦ δὲ Ἀντωνίου τὰ μὲν χρήματα κατέχοντος , ἐκεῖνον δὲ τῆς ἀπαιτήσεως ἀμελεῖν , εἰ σωφρονεῖ , κελεύοντος , ἐκήρυττε τὰ πατρῷα καὶ ἐπίπρασκε ·
καὶ τὴν δωρεὰν ἀποδοὺς εὔνοιαν μὲν αὑτῷ , μῖσος δὲ ἐκείνῳ παρὰ τῶν πολιτῶν περιεποίησεν .
ἐπεὶ δὲ Ῥοιμητάλκης ὁ τῶν Θρᾳκῶν βασιλεὺς ἀπ Ἀντωνίου μεταβαλόμενος πρὸς αὐτὸν οὐκ ἐμετρίαζεν παρὰ τοὺς πότους , ἀλλ ἦν ἐπαχθὴς ὀνειδίζων τὴν συμμαχίαν , προπιών τινι τῶν ἄλλων βασιλέων ὁ Καῖσαρ εἶπεν , ἐγὼ προδοσίαν φιλῶ , προδότας δ οὐκ ἐπαινῶ .
τῶν δὲ Ἀλεξανδρέων μετὰ τὴν ἅλωσιν τὰ δεινότατα πείσεσθαι προσδοκώντων , ἀναβὰς ἐπὶ τὸ βῆμα καὶ παραστησάμενος Ἄρειον τὸν Ἀλεξανδρέα φείδεσθαι μὲν τῆς πόλεως ἔφη πρῶτον διὰ τὸ μέγεθος καὶ τὸ κάλλος , ἔπειτα διὰ τὸν κτίστην Ἀλέξανδρον , τρίτον δὲ δι Ἄρειον τὸν φίλον 0 .
ἀκούσας δὲ ὅτι Ἔρως ὁ τὰ ἐν Αἰγύπτῳ διοικῶν ὄρτυγα τὸν κρατοῦντα πάντων ἐν τῷ μάχεσθαι καὶ ἀήττητον ὄντα πριάμενος ὀπτήσας κατέφαγε , μετεπέμψατο αὐτὸν καὶ ἀνέκρινεν ὁμολογήσαντα σὲ ἐκέλευσεν ἱστῷ νηὸς προσηλωθῆναι .
ἐν δὲ Σικελίᾳ Ἄρειον ἀντὶ Θεοδώρου κατέστησε διοικητὴν ἐπιδόντος δέ τινος αὐτῷ βιβλίον , ἐν ᾧ γεγραμμένον ἦν , φαλακρὸς ἢ κλέπτης Θεόδωρος ὁ Ταρσεύς ·
τί σοι δοκεῖ ;
ἀναγνοὺς Καῖσαρ ὑπέγραψε , δοκεῖ .
παρὰ δὲ Μαικήνα τοῦ συμβιωτοῦ καθ ἕκαστον ἐνιαυτὸν ἐν τοῖς γενεθλίοις δῶρον ἐλάμβανε φιάλην .
ἀθηνοδώρῳ δὲ τῷ φιλοσόφῳ διὰ γῆρας εἰς οἶκον ἀφεθῆναι δεηθέντι συνεχώρησεν .